ປະທານສະພາແຫ່ງຊາດຫວຽດນາມ ຫງວຽນທິກີມເງິນ ແລະ ປະທານສະພາແຫ່ງຊາດສີລັງກາ ກາຣູ ຈາຢາຊູຣີຢາ ພ້ອມກັນຖ່າຍຮູບພາຍຫຼັງການເຈລະຈາ. (ພາບ: TTXVN)
ວກ.ອອນໄລ - ໂດຍຕອບສະໜອງຕາມຄຳເຊີນຂອງທ່ານນາງ ຫງວຽນທິກີມເງິນ ປະທານສະພາແຫ່ງຊາດຫວຽດນາມ, ຄະນະຜູ້ແທນຂັ້ນສູງສະພາແຫ່ງຊາດ ແຫ່ງສາທາລະນະລັດ ສັງຄົມນິຍົມ ປະຊາທິປະໄຕ ສີລັງກາ ນຳໂດຍທ່ານ ກາຣູ ຈາຢາຊູຣີຢາ, ປະທານສະພາແຫ່ງຊາດ ໄດ້ດຳເນີນການຢ້ຽມຢາມປະເທດສສ.ຫວຽດນາມ ຢ່າງເປັນທາງການ ໃນລະຫວ່າງວັນທີ 23-27 ເມສາ 2018.
ໃນຂອບຂອງການຢ້ຽມຢາມ, ທ່ານປະທານສະພາແຫ່ງຊາດສີລັງກາ ກາຣູ ຈາຢາຊູຣີຢາ ໄດ້ພົບປະເຈະລະຈາກັບທ່ານນາງ ຫງວຽນທິກີມເງິນ ປະທານສະພາແຫ່ງຊາດຫວຽດນາມ; ຢ້ຽມຄຳນັບເລຂາທິການໃຫຍ່ ຫງວຽນຝູຈ້ອງ; ໃຫ້ການຕ້ອນຮັບສະມາຄົມພຸດທະສາສະໜາຫວຽດນາມ ແລະ ການນຳແຂວງນິງບິ່ງ; ຢ້ຽມຊົມອາຄານສະພາແຫ່ງຊາດ; ເຂົ້າຮ່ວມເທດສະການວັດທະນະທຳສີລັງກາຢູ່ຮ່າໂນ້ຍ.
ເນື່ອງໃນໂອກາດນີ້, ຄະນະຜູ້ແທນໄດ້ໄປວາງພວງມາລາໄຫວ້ອາໄລທີ່ສຸສານຂອງປະທານໂຮ່ຈີມິນ, ຢ້ຽມຊົມອະນຸສອນສະຖານຂອງປະທານໂຮ່ຈີມິນ ແລະ ບູຮານສະຖານບາງແຫ່ງຂອງຫວຽດນາມ.
ຜ່ານບັນດາການພົບປະເຈລະຈາ ຫາລື, ສອງຝ່າຍເຫັນດີເປັນເອກະສັນຈະຍູ້ແຮງການຮ່ວມມື, ໂດຍສະເພາະຢ່າງຍິ່ງແມ່ນໃນບັນດາຂົງເຂດຄື: ນ້ຳມັນອາຍແກສ, ໂຄງສ້າງພື້ນຖານ, ເຕັກໂນໂລຊີຂໍ້ມູນຂ່າວສານແລະການສື່ສານ, ສິ່ງທໍ, ຢາງພາລາ, ເກີບແຕະ, ປຸງແຕ່ງແລະແຈກຢາຍຜະລິດຕະພັນກະສິກຳ, ສິນໃນນ້ຳ, ຜະລິດແລະບໍລິໂພກນ້ຳນົມ, ພະລັງງານທົດແທນ, ຂົນສົ່ງທາງອາກາດແລະທາງທະເລ; ຊຸກຍູ້ການເຊື່ອມຕໍ່ທາງການບິນແນໃສ່ອຳນວຍຄວາມສະດວກໃຫ້ແກ່ການຄ້າ ແລະການທ່ອງທ່ຽວ ຂອງສອງປະເທດ.
ກ່ຽວກັບການຮ່ວມມືທາງດ້ານການປ້ອງກັນປະເທດ, ສອງຝ່າຍເຫັນດີເປັນເອກະສັນຈະຊຸກຍູ້ການຮ່ວມມືໃນບັນດາຂົງເຂດ: ພະລາທິການ, ແກ້ໄຂຜ່ານຜ່າຜົນຮ້າຍຂອງສົງຄາມ ແລະ ເຂົ້າຮ່ວມການເຄື່ອນໄຫວຮັກສາສັນຕິພາບຂອງສະຫະປະຊາຊາດ; ແບ່ງປັນຂໍ້ມູນຂ່າງສານ, ບົດຮຽນ, ຍົກສູງຄວາມສາມາດໃນການປ້ອງກັນແລະຕ້ານອາດຊະຍາກຳຂ້າມຊາດ, ຕ້ານການກໍ່ການຮ້າຍ… ແນໃສ່ຮັບປະກັນຄວາມສະຫງົບປອດໄພຂອງແຕ່ລະປະເທດ.
ກ່ຽວກັນການຮ່ວມມືດ້ານລັດຖະສະພາ, ສອງຝ່າຍໄດ້ເປັນເອກະພາບວ່າ, ສະພາແຫ່ງຊາດຂອງສອງປະເທດຈະຮັກສາແລະເພີ່ມທະວີການແລກປ່ຽນຄະນະຜູ້ແທນຂັ້ນຕ່າງໆ, ເປັນຕົ້ນແມ່ນລະຫວ່າງບັນດາຄະນະກຳມາທິການວິຊາການ ແນໃສ່ແບ່ງປັນຂໍ້ມູນຂ່າວສານ, ບົດຮຽນໃນການເຄື່ອນໄຫວລັດຖະສະພາ, ບົດຮຽນໃນການສ້າງກົດໝາຍແລະການຕິດຕາມກວດກາ; ເສີມຂະຫຍາຍບົດບາດຂອງກຸ່ມມິດຕະພາບລັດຖະສະພາຂອງສອງປະເທດ ໃນການຊຸກຍູ້ການຮ່ວມມືລະຫວ່າງສອງສະພາແຫ່ງຊາດເວົ້າສະເພາະ ແລະລະຫວ່າງສອງປະເທດເວົ້າລວມ; ເພີ່ມທະວີບົດບາດຕິດຕາມກວດກາ ແລະ ຊຸກຍູ້ການປະຕິບັດຢ່າງມີປະສິດທິຜົນ ບັນດາສັນຍາ, ຂໍ້ຕົລົງທີ່ສອງປະເທດໄດ້ລົງລາຍເຊັນ.
ພ້ອມກັນນັ້ນ, ສອງຝ່າຍຊຸກຍູ້ການແລກປ່ຽນຄະນະຜູ້ແທນສະພາແຫ່ງຊາດ ແລະຄະນະຜູ້ແທນຂັ້ນຕ່າງໆ; ຈັດຕັ້ງກອງປະຊຸມອະນຸກຳມະການການຄ້າປະສົມຄັ້ງທີສອງໃນໄວໆນີ້ ຢູ່ຫວຽດນາມ ເພື່ອແນໃສ່ແລກປ່ຽນມາດຕະການແກ້ໄຂຂໍ້ຄົງຄ້າງຕ່າງໆ, ສູ້ຊົນຍົກມູນຄ່າການຄ້າສອງຝ່າຍຂຶ້ນໃຫ້ບັນລຸເປົ້າໝາຍ 1 ຕື້ໂດລາສະຫະລັດໂດຍໄວ; ເພີ່ມທະວີບັນດາມາດຕະການສົ່ງເສີມການລົງທຶນ ແລະເຊື່ອມຕໍ່ການຄ້າ; ສະເໜີແນະທິດທາງຜັນຂະຫຍາຍຢ່າງມີປະສິດທິຜົນ ຂໍ້ຕົກລົງກ່ຽວກັບການສົ່ງເສີມແລະປົກປ້ອງການລົງທຶນ, ບົດບັນທຶກການຮ່ວມມືຊຸກຍູ້ກາງລົງທຶນສອງຝ່າຍ.
ທ່ານນາງ ຫງວຽນທິກີມເງິນ ປະທານສະພາແຫ່ງຊາດຫວຽດນາມ ຫວັງວ່າສີລັງກາຈະສະໜັບສະໜູນຫຼັກໝັ້ນຂອງຫວຽດນາມແລະອາຊຽນ, ເປັນຕົ້ນແມ່ນໃນບັນດາເນື້ອໃນທີ່ມີລັກສະນະຫຼັກການຄື ເສລີພາບໃນການເດີນທະເລແລະການບິນ, ປະຕິບັດຕາມກົດໝາຍສາກົນ, ແກ້ໄຂຂໍ້ພິພາດຂັດແຍ່ງດ້ວຍສັນຕິວິທີ...
ຜູ້ນຳທັງສອງໄດ້ເຫັນດີເປັນເອກະສັນວ່າ ໃນເວລາທີ່ຈະເຖິງ ສະພາແຫ່ງຊາດຂອງສອງປະເທດຈະຮັກສາແລະເພີ່ມທະວີການແລກປ່ຽນຄະນະຜູ້ແທນຂັ້ນຕ່າງໆ, ເປັນຕົ້ນແມ່ນລະຫວ່າງຄະນະກຳມາທິການວິຊາການ ແນໃສ່ແບ່ງປັນຂໍ້ມູນຂ່າວສານ, ບົດຮຽນໃນການເຄື່ອນໄຫວລັດຖະສະພາ, ບົດຮຽນໃນການສ້າງກົດໝາຍແລະການຕິດຕາມກວດກາ; ເສີມຂະຫຍາຍບົດບາດຂອງກຸ່ມມິດຕະພາບລັດຖະສະພາຂອງສອງປະເທດ ໃນການຊຸກຍູ້ການຮ່ວມມືລະຫວ່າງສອງສະພາແຫ່ງຊາດເວົ້າສະເພາະ ແລະລະຫວ່າງສອງປະເທດເວົ້າລວມ; ເພີ່ມທະວີບົດບາດຕິດຕາມກວດກາ ແລະ ຊຸກຍູ້ການປະຕິບັດຢ່າງມີປະສິດທິຜົນ ບັນດາສັນຍາ, ຂໍ້ຕົລົງທີ່ສອງປະເທດໄດ້ລົງລາຍເຊັນ. ພ້ອມກັນນັ້ນ, ສອງຝ່າຍຍູ້ແຮງການປະສານງານແລະສະໜັບສະໜູນເຊິ່ງກັນແລະກັນໃນບັນດາເວທີປາໄສພາກພື້ນແລະສາກົນ, ໃນນັ້ນມີສະຫະພັນລັດຖະສະພາໂລກ (IPU)./.
ໂດຍ ບກ. (ສັງລວມຕາມຂ່າວສານຫວຽດນາມ)